|  |
| --- |
| **Қазақстан Республикасы Парламенті Сенатының депутаты Б.С.Орынбековтің Шу ауданына жұмыс сапары** |
| Қазақстан Республикасы Парламенті Сенатының депутаты Бекболат Орынбеков Шу ауданында жұмыс сапарымен болды. |
| Аудандағы жұмыс сапарын алдымен «Қызылша» ЖШС жұмыстарын аралаудан бастады. Аталған серіктестіктің негізгі күші егіншілікке бағытталған. Мұнда биылғы жылы егіс алқабы ұлғайып 765 гектар жерге жоғары сұрыпты қант қызылшасы, 667 гектар аумаққа жүгері, 600 гектар аумаққа мақсары егілген. Сондай-ақ, мұнда 7600 текше метрге дейін су жинауға арналған арнайы «Аванкамера» салынған. Қазіргі кездес жер астымен 1500 гектар аумақты суғарып отыр. Халық қалауы Шу ауданы өзін-өзі сумен қамту мәселесінде алдыңғы қатарда екендігін ерекше атап өтті. Сенат депутаты: игерілмей бос жатқан жерлерді пайдаға асыратын шаруаларға алып беру жағын қолға алуды тапсырды. Шу ауданы әкімінің орынбасары Әлихан Балқыбеков өңірдің ауыл шаруашылығы саласындағы соңғы жылдардағы жарқын жетістіктерін, көңіл көншітерлік көрсеткіштерін баяндады. |
| Әрмен қарай Ескі Шу ауылдық округіндегі «Белбасар» спорт кешеніне аялдады. Ауыл тумасы, «Шебер-билд» құрылыс компаниясының басшысы, Шу ауданының құрметті азаматы Болат Сауранбаевтың демеушілігімен салынған спорт нысаны 400 адамға арналған.  Осы жерде ауыл жастары саламатты өмір салтын қалыптастырып, жоғары деңгейге қол жеткізіп жатса, біз үшін ол үлкен олжа. Келешекте бұл спорт кешенінен қазақ атын әлемге әйгілейтін спортшылар шығатынына да күмән жоқ,-деді өз сөзінде депутат. Мұнан кейін өткен жылы Бірлікүстем ауылында ашылған 300 орындық жаңа мектепті көріп шықты. Соңғы үлгіде салынған мектеп балалардың оқу ордасына деген ынтасын арттыратындай. Сапар соңында Сенат депутаты Бірлік ауылдық округінде салынып жатқан қойманың құрылыс барысымен танысты. Бірлік көкөніс сақтау қоймасының қаржысы 1,2 млрд теңгені құрайды. Басышлары ЖК «Матышев», ЖК «Акишин». Қойманың сыйымдылығы 20 мың тонна. Қазіргі кезде құрылыс-монтаждау жұмыстары жүргізілуде. |